กรมอุตุนิยมวิทยา รายงานสภาพอากาศตลอดสัปดาห์นี้ หลายพื้นที่มีฝนเพิ่มขึ้นและมีลมกระโชกแรงบางแห่ง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ ( 5-11 ก.ค. 64 )ว่า ขณะนี้ ล่องมรสุมพาดผ่านประเทศไทยตอนบนประกอบกับมีหย่อมความกดอากาศต่ำเกิดขึ้น ส่งผลทำให้ประเทศไทยมีฝนเพิ่มขึ้น โดยภาคเหนือและภาคตะวันออกเฉียงเหนือ ปริมาณฝนร้อยละ  40-70 ของพื้นที่ มีฝนตกหนักบางแห่งและอาจมีลมกระโชกแรงเกิดขึ้น ขณะที่ภาคตะวันออกและภาคกลาง ปริมาณฝนร้อยละ 40-60 ของพื้นที่ มีฝนตกหนักบางแห่ง ส่วนภาคใต้ ปริมาณฝนร้อยละ 40-70 ของพื้นที่และมีฝนตกหนักในด้านรับลม ทั้งนี้ ประชาชนที่อาศัยอยู่ในภาคเหนือและภาคตะวันออกเฉียงเหนือโดยเฉพาะในพื้นที่เสี่ยงภัย ควรเฝ้าระวังปริมาณฝนที่ตกลงมามากอาจทำให้เกิดน้ำป่าไหลหลากได้ผู้อำนวยการกองพยากรณ์อากาศ กรมอุตุนิยมวิทยา ขอให้ประชาชนทุกพื้นที่ติดตามสภาพอากาศอย่างต่อเนื่องที่เว็บไซต์ www.tmd.go.th